ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 190 कोटी मात्रांचा टप्पा केला पार
12 ते 14 वयोगटातील 3.01 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 20,303
गेल्या 24 तासात 3,805 नव्या कोरोना रुग्णांची नोंद.
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.79%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 190  कोटींचा टप्पा पार केला आहे. 2,35,96,683 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.01  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,05,571
|
|
2nd Dose
|
|
1,00,22,021
|
|
Precaution Dose
|
|
49,03,039
|
|
FLWs
|
|
1st Dose
|
|
1,84,16,489
|
|
2nd Dose
|
|
1,75,49,440
|
|
Precaution Dose
|
|
78,66,824
|
|
Age Group 12-14 years
|
|
1st Dose
|
|
3,01,97,120
|
|
2nd Dose
|
|
93,23,185
|
|
Age Group 15-18 years
|
|
1st Dose
|
|
5,86,78,007
|
|
2nd Dose
|
|
4,30,37,227
|
|
Age Group 18-44 years
|
|
1st Dose
|
|
55,60,39,061
|
|
2nd Dose
|
|
48,09,83,791
|
|
Precaution Dose
|
|
2,48,003
|
|
Age Group 45-59 years
|
|
1st Dose
|
|
20,29,91,311
|
|
2nd Dose
|
|
18,86,56,562
|
|
Precaution Dose
|
|
7,47,262
|
|
Over 60 years
|
|
1st Dose
|
|
12,69,17,937
|
|
2nd Dose
|
|
11,75,56,098
|
|
Precaution Dose
|
|
1,55,56,034
|
|
Precaution Dose
|
|
2,93,21,162
|
|
Total
|
|
1,90,00,94,982
भारतातील रुग्णसंख्या सध्या 20,303 इतकी आहे, ती देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,168 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,54,416 झाली आहे.
गेल्या 24 तासात 3,805 नव्या कोरोना रुग्णांची नोंद झाली.
गेल्या 24 तासात एकूण 4,87,544 चाचण्या करण्यात आल्या. भारताने आतापर्यंत एकूण 84.03  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.79% तर दैनंदिन पॉझिटिव्हिटी दर 0.78% आहे.
युवा व्यवहार आणि क्रीडा मंत्रालय
नाडाद्वारे “ प्रामाणिक खेळांसाठी मार्ग निर्मिती : पोषक पूरक आहाराच्या वापराशी संबंधित जोखमींवर भागधारकांशी संवाद” या राष्ट्रीय परिषदेचे आज नवी दिल्लीत केले आयोजन
एफएसएसएआय, एनआयपीईआर हैदराबाद आणि एनएफएसयू सोबत नुकतेच झालेले सामंजस्य करार देशात पोषक पूरक पदार्थांची चाचणी क्षमता निर्माण करतील आणि या क्षेत्रातील संशोधन तसेच क्षमता वाढीस प्रोत्साहन देतील : अनुराग ठाकूर
नवी दिल्ली, 13 एप्रिल 2023
नॅशनल अँटी-डोपिंग एजन्सी  ने आज नवी दिल्ली येथे, क्रीडा परिसंस्थेमधील भागधारकांमध्ये जागरूकता वाढवण्यासाठी “प्रामाणिक खेळांसाठी मार्ग निर्मिती : पोषक पूरक आहाराच्या वापराशी संबंधित जोखमीवर भागधारकांशी संवाद” या विषयावर एका राष्ट्रीय परिषदेचे आयोजन केले होते.
युवा व्यवहार आणि क्रीडा मंत्री अनुराग सिंह ठाकूर, युवा व्यवहार आणि क्रीडा मंत्रालय सचिव  सुजाता चतुर्वेदी, अन्न सुरक्षा आणि मानक प्राधिकरणाचे मुख्य कार्यकारी अधिकारी जी. कमला वर्धन राव, वाडाच्या  एशिया / ओशनिया प्रादेशिक कार्यालयाचे संचालक काजुहिरो हयाशी, भारतीय क्रीडा प्राधिकरणाचे महासंचालक संदीप प्रधान, नागाच्या महासंचालक आणि मुख्य कार्यकारी अधिकारी रितू सैन हे मान्यवर उद्घाटन सत्रात सहभागी झाले होते.
“पोषक पूरक आहारांच्या वापराशी संबंधित जोखमींबद्दल जागरूकता वाढवणे ही सर्व भागधारकांची सामूहिक जबाबदारी आहे, असे अनुराग सिंह ठाकूर यांनी आपल्या मुख्य भाषणात सांगितले. तथापि, अंततः क्रीडापटू जे काही सेवन करतात आणि त्यामुळे जर कोणत्याही अँटी-डोपिंग नियमांचे उल्लंघन होत असेल तर त्याच्या परिणामांना सामोरे जाण्यासाठी तेच जबाबदार असतात” असेही ते म्हणाले, "अन्न सुरक्षा आणि मानक प्राधिकरण, एनआयपीईआर हैदराबाद आणि एनएफएसयू सोबत नुकतेच केलेले सामंजस्य करार देशात पोषक पूरक पदार्थांची चाचणी क्षमता निर्माण करतील आणि या क्षेत्रातील संशोधन तसेच क्षमता वाढीस प्रोत्साहन देतील." असेही त्यांनी सांगितले.
अनुराग ठाकूर यांनी परिषदेच्या उद्घाटन सत्रादरम्यान ‘नो युवर मेडिसिन’ हे वेब आणि मोबाईल ॲप्लिकेशनही लॉन्च केले. हे ॲप्लिकेशन औषधांमध्ये कोणतेही प्रतिबंधित पदार्थ आहे का ते तपासण्यासाठी आणि औषधांच्या वापराबद्दल माहितीपूर्ण निवड करण्यासाठी क्रीडा परिसंस्थेला सक्षम करेल. हे ॲप्लिकेशन हिंदी आणि इंग्रजीमध्ये अँड्रॉइड आणि मोबाइल ॲप आवृत्त्यांमध्ये उपलब्ध आहे. या ॲपद्वारे छायाचित्र किंवा लिखीत मजकूर या दोन्ही पर्यायांचा वापर करून शोध घेता येतो. शिवाय औषधाचे नाव किंवा त्यातील घटक या पर्यायांद्वारे देखील शोध घेता येतो. हे ॲप वापरकर्ता - अनुकूल वैशिष्ट्यांसह सुसज्ज आहे. हे ॲप्लिकेशन NADA द्वारे विकसित केले गेले आहे. या ॲपद्वारे आपल्या क्रीडापटू आणि क्रीडा परिसंस्थेला असे साधन प्रदान करणाऱ्या जगातील काही निवडक राष्ट्रांमध्ये आता भारताचाही समावेश झाला आहे.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
संरक्षण मंत्रालय
डॉ. अजय कुमार यांची संरक्षण सचिव पदी नियुक्ती
नवी दिल्ली, 22 ऑगस्ट 2019
केरळ कॅडरचे 1985 च्या तुकडीतले भारतीय प्रशासकीय सेवेतील अधिकारी डॉ.अजय कुमार यांची संरक्षण मंत्रालयात संरक्षण सचिव म्हणून नियुक्ती करण्यात आली आहे. कॅबिनेट नियुक्ती समितीने डॉ. कुमार यांच्या नियुक्तीला मंजुरी दिली आहे जे संजय मित्रा यांची जागा घेतील.
M.Chopade/S.Kane/D.Rane
(Visitor Counter : 185
राष्ट्रपती कार्यालय
भाभा अणु संशोधन केंद्रात अणु ऊर्जा तंत्रज्ञान विभागाच्या प्रदर्शनाला राष्ट्रपतींची भेट
अणु ऊर्जा विभागाच्या सुविधांचे राष्ट्रपतींच्या हस्ते उद्घाटन
नवी दिल्ली, 15 मे 2018
राष्ट्रपती रामनाथ कोविंद यांनी आज मुंबईत ट्रॉम्बे येथे भाभा अणु संशोधन केंद्रात अणु ऊर्जा तंत्रज्ञान विभागाच्या प्रदर्शनाला भेट दिली. अणु ऊर्जा विभागाच्या सुविधांचे उद्घाटनही त्यांनी यावेळी केले.
यावेळी बोलतांना राष्ट्रपती म्हणाले की, अणु तंत्रज्ञानाच्या वापरामध्ये भारत हा आघाडीच्या देशांमधील एक देश म्हणून ओळखला जातो. ऊर्जा ते कृषी आणि औषध विज्ञान ते कचरा व्यवस्थापन या विविध शाखांमध्ये उत्तम कामगिरीचा प्रवास बीएआरसीमध्ये सुमारे सहा दशकांपूर्वीच सुरु झाला आहे.
आरोग्य, अन्न आणि कृषी, जलसंपदा व्यवस्थापन आणि पर्यावरण संरक्षण, या क्षेत्रात अणु तंत्रज्ञानाच्या वापरात भारतीय अणु शास्त्रज्ञांनी केलेल्या कामगिरीची राष्ट्रपतींनी प्रशंसा केली. राष्ट्र निर्मिती ही दीर्घकालीन आणि न संपणारी प्रक्रिया असून, आपल्या समोर अनेक आव्हाने आहेत. आपल्या राष्ट्र विकासाच्या प्रक्रियेत अणु ऊर्जा विभागाकडे महत्वाची जबाबदारी आहे, असे ते म्हणाले.
B.Gokhale/S.Kane/D.Rane
(Visitor Counter : 57
केंद्रीय लोकसेवा आयोग
केंद्रीय लोकसेवा आयोगाने विविध पदांवरील नियुक्त्यांसाठीचे जून महिन्यात निश्चित केलेले निकाल
केंद्रीय लोकसेवा आयोगाने विविध पदांवरील खालील नियुक्त्यांसाठीचे निकाल जून महिन्यात निश्चित केले आहेत. पात्र उमेदवारांना पोस्टाने याबाबतची माहिती व्यक्तिगतरीत्या कळविण्यात आली आहे.
संपूर्ण यादीसाठी येथे क्लिक करा:
राष्ट्रपती कार्यालय
नाविन्यता आणि उद्योजकता उत्सवाचे राष्ट्रपतींच्या हस्ते गांधीनगर येथे उद्घाटन
नवी दिल्ली, 15 मार्च 2019
राष्ट्रपती राम नाथ कोविंद यांनी आज गुजरातमधे गांधीनगर येथे नाविन्यता आणि उद्योजकता उत्सवाचे उद्घाटन केले. आरोग्य, शिक्षण, अन्न सुरक्षा, उर्जा उपलब्धता, पर्यावरण संरक्षण आणि राष्ट्रीय सुरक्षा यासारख्या भारतासाठीच्या महत्वाच्या मुद्यासंदर्भात भारताच्या चिंता दूर करण्यासाठी नाविन्यतेच्या शक्तीचा उपयोग व्हायला हवा असे राष्ट्रपती म्हणाले. नाविन्यता, कल्पकतेला प्रोत्साहन देणारी संस्कृती रुजवण्यासाठी आपण सर्वतोपरी प्रयत्न करायला हवेत. यामुळे प्रत्येक युवा भारतीयाला आपले सामर्थ्य जाणण्याची संधी प्राप्त होईल, याची खातरजमा होणार आहे.
केवळ नाविन्यपूर्ण कल्पना पुरेशी नाही तर त्यासाठी ती परिपक्व होऊन विस्तार आणि ती कल्पना वास्तवात साकारण्यासाठी सहकार्य मिळणेही तितकेच आवश्यक ठरते असे ते म्हणाले. नाविन्यक्षम विचारांना उपक्रमात रुपांतर करण्यासाठी एक परिसंस्था उभारण्याची आवश्यकता त्यांनी व्यक्त केली.
B.Gokhale/N.Chitale/P.Malandkar
(Visitor Counter : 175
श्रम आणि रोजगार मंत्रालय
भूमिहीन शेतमजुरांसाठी निवृत्तीवेतन योजना
नवी दिल्ली, 31 जुलै 2023
असंघटित क्षेत्रातील कामगारांना वृद्धापकाळात संरक्षण देण्यासाठी, भारत सरकारने 2019 मध्ये प्रधानमंत्री श्रम योगी मान-धन योजना  ही निवृत्ती वेतन योजना सुरु केली असून त्या अंतर्गत असंघटित क्षेत्रातील कामगारांना वयाची 60 वर्षे पूर्ण झाल्यानंतर दरमहिना 3000/- रुपये निवृत्ती वेतन दिले जाईल. भूमिहीन शेतमजुरांसह इतर कामगार या योजनेसाठी maandhan.in पोर्टलद्वारे किंवा कोणत्याही कॉमन सर्व्हिस सेंटरला  भेट देऊन विनामूल्य नोंदणी करू शकतात. देशात पाच लाखांहून अधिक सी एस सी आहेत. ही एक ऐच्छिक आणि सह-योगदान निवृत्ती वेतन योजना आहे. 18 ते 40 वयोगटातील ज्या कामगारांचे मासिक उत्पन्न 15000/- रु. किंवा त्यापेक्षा कमी आहे आणि जे कर्मचारी भविष्य निर्वाह निधी संघटना/कर्मचारी राज्य विमा महामंडळ/राष्ट्रीय निवृत्ती योजना  चे सदस्य नाहीत, ते या योजनेत सामील होऊ शकतात. या योजनेअंतर्गत, मासिक योगदानाच्या 50% रक्कम लाभार्थ्यांच्या प्रवेशाच्या वयानुसार 55/- ते 200/- रुपये दरम्यान बदलते. केंद्र सरकारद्वारे त्याच प्रमाणात योगदान दिले जाते. भारतीय आयुर्विमा महामंडळ या योजनेचे निधी व्यवस्थापक आहे.
ठराविक कालावधीनंतर करण्यात येणाऱ्या श्रमशक्ती सर्वेक्षण 2020-21 च्या अहवालानुसार एकूण 46.5% लोक शेती व्यवसायात गुंतलेले आहेत.
|
|
Sr. No
|
|
Male 
|
|
Female 
|
|
Total 
|
|
1.
|
|
39.8
|
|
62.2
|
|
46.5
ही माहिती केंद्रीय कामगार आणि रोजगार राज्यमंत्री श्री. रामेश्वर तेली यांनी आज लोकसभेत लेखी उत्तरादाखल दिली.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
आयुष मंत्रालय
योग महोत्सव-2023 च्या दुसऱ्या दिवशी योग प्रचाराशी संबंधित विविध उपक्रमांचे आयोजन
नवी दिल्ली, 14 मार्च 2023
नवी दिल्ली येथील तालकटोरा इनडोअर स्टेडियम मध्ये सुरु असलेल्या योग महोत्सव-2023 च्या दुसऱ्या दिवशी योग प्रात्यक्षिके, सामंजस्य करारावर स्वाक्षरी, प्रतिष्ठित व्यक्तींचे प्रवचन, प्रश्नमंजुषा, स्पर्धा, वक्तृत्व, सांस्कृतिक कार्यक्रम आणि योग सादरीकरणे झाली.
आंतरराष्ट्रीय योग दिवस - 2023 च्या 100 दिवस आधी म्हणजे काल आयोजित कार्यक्रमाचे उद्घाटन केंद्रीय बंदरे, जहाजबांधणी आणि जलमार्ग तसेच आयुष मंत्री सर्बानंद सोनोवाल यांच्या हस्ते करण्यात आले.
मोरारजी देसाई राष्ट्रीय योग संस्थेच्या विद्यार्थ्यांनी केलेल्या उत्कंठावर्धक प्रात्यक्षिकांनी प्रेक्षकांना मंत्रमुग्ध केले.
यावेळी योगाचे महत्त्व आणि मानवजातीसाठी योग कसा उपयुक्त ठरत आहे यावर तज्ञांनी मोठ्या प्रमाणावर चर्चा केली. विविध कार्यक्रमांद्वारे योगाचा प्रसार करण्यासाठी त्यांच्या संस्था कशा अथकपणे काम करत आहेत याविषयीही तज्ञांनी माहिती दिली. याशिवाय, योग- योगाचा इतिहास/वर्तमान/भविष्य या विषयावर अग्रगण्य योग संस्थांच्या प्रमुखांनी एक प्रेरणादायी अनुभव सामायिक करणाऱ्या चर्चेचे सुद्धा आयोजन करण्यात आले होते.
पतंजली योग पीठ आणि पिरॅमिड योग संघातील मुलांनी योगावर आधारित काही चित्त थरारक सादरीकरण केले,ज्यांना प्रेक्षकांची प्रचंड दाद मिळाली.
याशिवाय प्रश्नमंजुषा, वक्तृत्व, पोस्टर सादरीकरण अशा स्पर्धाही झाल्या. उद्या  मोरारजी देसाई राष्ट्रीय योग संस्थेच्या आवारात नवी दिल्ली येथे महोत्सवोत्तर योग कार्यशाळा आयोजित केली जाईल.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती
वैश्विक रोगप्रतिकार कार्यक्रम अंतर्गत येणाऱ्या लसींच्या सूची व्यवस्थापन आणि साठवणूकीच्या तापमानावर लक्ष ठेवण्यासाठी आरोग्य मंत्रालयाद्वारे ई-विनचा उपयोग
या संवेदनशील ई-विन माहितीचा कोणत्याही अवैध व्यावसायिक कारणांसाठी गैरवापर रोखण्याकरिता केन्द्र सरकार वचनबद्ध.
कोविड-19 लसीकरण अभियान आणि संबंधित कोविनवर प्रसारित होणाऱ्या माहितीत पारदर्शकता राखण्यासाठीही केन्द्र सरकार कटिबद्ध
नवी दिल्ली, 10 जून 2021
"संपूर्ण सरकार" दृष्टीकोनातून राज्ये आणि केन्द्र शासित प्रदेशांद्वारे प्रभावी लसीकरणासाठी केल्या जात असलेल्या प्रयत्नांना केन्द्र सरकार यावर्षी 16 जानेवारीपासून सहकार्य करत आहे. देशभरात वेळेवर कोविड प्रतिबंधक लस उपलब्ध व्हावी यासाठी अनेक पावले उचलली जात आहेत. साठवणूकीसह पुरवठा साखळीलाही सारखेच प्राधान्य दिले जात आहे.
ई-विन सूची आणि तापमान माहितीबाबत केन्द्रीय आरोग्य मंत्रालयाने राज्ये आणि केन्द्र शासित प्रदेशांना लिहिलेल्या पत्राचा उल्लेख काही प्रसारमाध्यमांनी अधोरेखित केला आहे.
लसींचा साठा आणि त्या जिथे ठेवल्या आहेत तिथले तापमान याची संपूर्ण माहिती आणि मूल्यांकन ई-विन च्या माध्यमातून देण्याआधी केन्द्रीय आरोग्य मंत्रालयाची परवानगी अवश्य घ्यावी असा सल्ला केंद्र सरकारने, राज्ये आणि केंद्र शासित प्रदेशांना दिला आहे. कुठल्याही संस्थेला या माहितीचा गैरवापर आपल्या व्यावसायिक लाभासाठी करता येऊ नये हा यामागचा उद्देश आहे.
वैश्विक रोगप्रतिकार कार्यक्रम  अंतर्गत अनेक लसींचा उपयोग केला जात आहे. त्या संबंधित तापमानाची माहितीही उपलब्ध आहे. विशिष्ट लसीच्या वापराबाबत अनेक महत्वपूर्ण सूचना दिलेल्या असतात. अन्य लसींचा विचार करता संबंधित विशिष्ट लसी संदर्भातील संशोधन, शितसाखळी उपकरणांची माहिती सोबतच बाजारात हस्तक्षेप करण्यासाठी या माहितीचा गैरवापर केला जाऊ शकतो. महत्वाचे म्हणजे केंद्रीय आरोग्य आणि कुटुंब कल्याण मंत्रालय ई-विन इलेक्ट्रॉनिक व्यासपीठाचा उपयोग करत आहे. यात यूआयपी अंतर्गत गेल्या सहा वर्षांपासून उपयोगात असलेल्या लसींचाही समावेश आहे. साठा, साठवणुकीची जागा आणि तापमाना संबंधित संवेदनशील माहिती आरोग्य मंत्रालयाच्या पूर्वपरवानगी शिवाय दिली जाऊ शकत नाही.
कोविड-19 लसीचा साठा, त्याचा वापर, उरलेल्या लसीची माहिती कोविन व्यासपीठावर उपलब्ध असते. केंद्रीय आरोग्य मंत्रालय ही माहिती नियमितपणे आणि पारदर्शीपणे साप्ताहिक पत्रकार परिषद आणि दररोज प्रसिद्धि पत्रकातून प्रसारमाध्यमे आणि जनतेला देत असते.
कोविड-19 लसीकरण अभियानात पारदर्शकता आणण्याकरता केंद्र सरकार कटिबद्ध आहे. लसीचा तंत्रज्ञानाधारित मागोवा घेण्यामागे केन्द्र सरकारचा हाच उद्देश आहे. कोविनच्या माध्यमातून लस लाभार्थ्यापर्यंत पोहचेस्तोवर पूर्ण लक्ष ठेवले जाते. जनतेला नियमितपणे संबंधित माहिती देता यावी हाच यामागचा उद्देश आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
व्हाइस अॅडमिरल रवणित सिंग एव्हीएसएम, एनएम यांनी नौदलाचे डेप्युटी चीफ म्हणून पदभार स्विकारला
नवी दिल्ली, 1 जून 2021
व्हाइस अॅडमिरल रवणित सिंग एव्हीएसएम, एनएम यांनी नौदलाचे डेप्युटी चीफ म्हणून 01 जून 2021 रोजी पदभार स्विकारला. भारतीय नौदलात त्यांची 01 जून 1983 मधे नियुक्ती झाले होती. ते विमान क्षेत्रातले तज्ञ आहेत. ध्वजाधिकारी, मास्टर ग्रीन इंस्ट्रुमेंट रेटींगने फ्लाईंग प्रशिक्षक म्हणून मान्यताप्राप्त आहेत.
त्यांनी आपल्या कार्यकाळात एचटी-2, किरण एचजेटी 16, टीएस 11 इस्कारा, हंटर, हॅरीअर जीआर 3, जेट प्रोवोस्ट, चेतक, गाझेल, हॉक आणि मिग 29 केयूबी या लढावू विमानांचे उड्डाण केले आहे.
नौदलाच्या आपल्या कार्यकाळात त्यांनी विविध आव्हानात्मक कार्मिक तसेच मुत्सद्दी पातळीवरच्या जबाबदाऱ्या पार पाडल्या. अतिशय प्रतिकूल परिस्थितीत काम करण्याचा दांडगा अनुभव त्यांच्याकडे आहे. आघाडीवरील विविध युद्धनौका आणि विमानवाहू युद्धनौकांवर महत्वाची जबाबदारी त्यांनी बजावली आहे. यात
आएनएस हिमगिरी, आयएनएस रणविजय, आयएनएस रणवीर, आयएनएएस 551बी, आयएनएएस 300 यासह प्रिमियर हवाईतळ आएनएस हंसा यांचा समावेश आहे.
व्हाइस अॅडमिरल रवणित सिंग यांना 2000 साली चीफ ऑफ द नेवल स्टाफ सन्मानाने गौरवण्यात आले होते. तसेच 2004 मधे नौसेना पदक आणि 2017 मधे अतिविशिष्ट सेवा पदकाने त्यांचा गौरव करण्यात आला आहे.
व्हाइस अॅडमिरल एमएस पवार 31 मे 2021 रोजी निवृत्त झाले, सिंग यांनी त्यांच्याकडून पदभार स्विकारला.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
मत्स्योत्पादन, पशुविकास आणि दुग्धविकास मंत्रालय
वर्ष 2023-24 मध्ये मत्स्यपालन, पशुपालन आणि दुग्धव्यवसाय या क्षेत्रातील शेतकऱ्यांना किसान क्रेडिट कार्डची सुविधा देणाऱ्या AHDF KCC राष्ट्रव्यापी अभियानाचा शुभारंभ
स्वातंत्र्याच्या अमृत महोत्सवाचा भाग म्हणून मत्स्यव्यवसाय, पशुपालन आणि दुग्धव्यवसाय मंत्री परषोत्तम रूपाला यांनी देशव्यापी AHDF KCC अभियानाची केली सुरुवात
नवी दिल्ली, 3 मे 2023
स्वातंत्र्याच्या अमृत महोत्सवाचा भाग म्हणून केंद्रीय मत्स्यव्यवसाय, पशुपालन आणि दुग्धव्यवसाय मंत्री परुषोत्तम रूपाला यांच्या हस्ते आज,  वर्ष 2023-24 साठीच्या मत्स्यपालन, पशुपालन आणि दुग्धव्यवसाय या क्षेत्रातील शेतकऱ्यांना किसान क्रेडिट कार्डची सुविधा देणाऱ्या देशव्यापी AHDF KCC अभियानाचा औपचारिक शुभारंभ करण्यात आला. यावेळी त्यांनी राज्यातील पशुपालन विभाग आणि डिजिटल सेवा केंद्राच्या माध्यमातून एचडीएफच्या लाभार्थ्यांशी संवाद साधला. या निर्णयामुळे, मत्स्यपालन,पशुपालन आणि दुग्धव्यवसायात असलेल्या सर्व छोट्या भूमिहीन शेतकऱ्यांना किसान क्रेडिट कार्डच्या सेवा-सुविधा मिळू शकतील.
देशातील सर्व मत्स्यपालन, पशुपालन आणि दुग्धव्यावसायिक शेतकऱ्यांना किसान क्रेडिट कार्डचा लाभ देण्यासाठी, पशुपालन आणि दुग्धव्यवसाय, मत्स्य विभाग आणि वित्त सेवा विभाग यांच्या सहकार्यातून, एक मे 2023 पासून ते 31 मार्च 2024 पर्यंत, एक ‘देशव्यापी एएचडीएफ केसीसी अभियाना’चे आयोजन केले आहे. या संदर्भात सविस्तर मार्गदर्शक सूचना देणारे परिपत्रक मंत्रालयाने 13 मार्च, 2023 रोजी सर्व राज्य सरकारांना पाठवले होते. वित्त सेवा विभागाने देखील या संदर्भात, राज्ये आणि संबंधित बँकांना आवश्यक ते निर्देशही दिले आहेत.
मत्स्यपालन, पशुपालन आणि दुग्धव्यवसाय मंत्रालयाने, वित्तीय सेवा विभागाच्या मदतीने, सर्व पात्र पशुपालक आणि मत्स्यशेती करणाऱ्या शेतकऱ्यांना किसान क्रेडिट कार्ड सुविधा प्रदान करण्याच्या उद्देशाने जून 2020 पासून अनेक उपक्रम राबवण्यात आले आहेत.
पशुपालन आणि मत्स्यशेती करणाऱ्या 27 लाखांपेक्षा अधिक शेतकऱ्यांचे नवे क्रेडिट कार्ड स्वीकारले जातील. यामुळे, त्यांना आपल्या व्यवसायासाठी भांडवलाची पूर्तता करण्यासाठी संघटनात्मक कर्ज वितरण व्यवस्था करण्यात आली आहे. या आधीचे देशव्यापी एएचडीएफ केसीसी अभियान, 15 नोव्हेंबर 2021 पासून, 15 मार्च 2023 पर्यंत आयोजित करण्यात आले होते. या अभियानाअंतर्गत, दर आठवड्यात मुख्य जिल्हा व्यवस्थापकांच्या सहकार्याने किसान क्रेडिट कार्ड समन्वय समितीने शिबिरे आयोजित केली जातील. शेतकऱ्यांकडून मिळालेल्या अर्जांची तपासणी आणि छाननी त्या शिबिरातच राज्याचे पशुपालन आणि मत्स्यविभागाच्या अधिकाऱ्यांनी केली.
सामाईक सेवा केंद्रांच्या माध्यमातून, सुमारे 1 लाख शेतकऱ्यांनी या जनजागृती अभियानात, आभासी स्वरूपात सहभाग नोंदवला.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
नागरी उड्डाण मंत्रालय
ब्रिटनहून येणारी आणि जाणारी सर्व विमान उड्डाणे भारताकडून तात्पुरती स्थगित
नवी दिल्ली, 21 डिसेंबर 2020
ब्रिटनहून भारतात येणारी सर्व विमान उड्डाणे 22 डिसेंबर ते 31 डिसेंबर 2020 पर्यंत तात्पुरती स्थगित करण्याचा निर्णय घेतल्याची माहिती केंद्रीय नागरी हवाई वाहतूक राज्य मंत्री हरदीप सिंह पुरी यांनी दिली आहे. कोरोना विषाणूच्या नव्या प्रजातीचा काही देशात फैलाव झाल्याच्या पार्श्वभूमीवर आवश्यक ती सर्व खबरदारी म्हणून केंद्र सरकारने हा निर्णय घेतल्याची माहिती त्यांनी दिली.
ब्रिटन मध्ये कोविड-19 मुळे निर्माण झालेली परिस्थिती लक्षात घेऊन केंद्र सरकारने ब्रिटनहून येणारी आणि जाणारी सर्व विमानउड्डाणे 31 डिसेंबर पर्यंत स्थगित ठेवण्याचा निर्णय घेतला आहे. ही स्थगिती 22 डिसेंबर 2020 च्या रात्री 11.59 वाजल्यापासून सुरु होईल. मात्र डीजीसीए ने मान्यता दिलेल्या आंतरराष्ट्रीय ऑल कार्गो ऑपरेशन आणि उड्डाणासाठीसाठी हा प्रतिबंध राहणार नाही.
इतर देशातून भारतासाठी विमान उड्डाण करणाऱ्या विमान कंपन्या, ब्रिटनहून भारतात येणाऱ्या कोणत्याही प्रवाश्याला विमानात प्रवेश देणार नाहीत आणि ब्रिटनहून आलेला आणि भारतातल्या कोणत्याही ठिकाणासाठीचा प्रवासी प्रत्यक्ष किंवा अप्रत्यक्षपणे विमानात नाही याची खातरजमा करतील.
खबरदारीचा उपाय म्हणून ब्रिटनहून येणाऱ्या  सर्व विमानातल्या प्र्वाश्यांसाठी भारतात आल्यानंतर आरटी- पीसीआर चाचणी अनिवार्य आहे. प्रवासी कोविड पॉझीटीव्ह असल्यास, आरोग्य आणि कुटुंब कल्याण मंत्रालयाच्या मार्गदर्शक सूचनांनुसार त्याला विलगीकरणात राहावे लागेल आणि त्याचा वैद्यकीय खर्च त्याला उचलावा लागेल.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कंपनी व्यवहार मंत्रालय
हितधारकांबरोबर संपर्क वाढवण्याच्या सल्लामसलत पत्रावर सूचना सादर करण्याच्या अंतिम तारखेला 30 जुलै 2021 पर्यंत मुदतवाढ
नवी दिल्ली, 9 जुलै 2021
राष्ट्रीय वित्तीय अहवाल प्राधिकरणाने  त्याच्या “हितधारकांबरोबर संपर्क वाढवणे : तांत्रिक सल्लागार समितीचा अहवाल ” या शीर्षकांतर्गत सल्लामसलत पत्रावर सूचना सादर करण्याची अंतिम तारीख 30 जुलै 2021 पर्यंत वाढविली आहे.
सल्लामसलत पत्र https://nfra.gov.in/consultation_papers वर पाहिले जाऊ शकते.
आपली मते comments-tac.paper@nfra.gov.in या ईमेलद्वारे सादर करता येतील किंवा एनएफआरए कार्यालयात टपालाद्वारे खालील पत्त्यावर पाठवता येतील.
सचिव
राष्ट्रीय वित्तीय अहवाल प्राधिकरण
7 वा मजला, एचटी हाऊस
18-20, कस्तुरबा गांधी मार्ग
नवी दिल्ली- 110001
एनएफआरए विषयी
कंपनी कायदा, 2013 च्या कलम 132 च्या पोटकलम  अंतर्गत भारत सरकारने 01 ऑक्टोबर, 2018 रोजी राष्ट्रीय वित्तीय अहवाल प्राधिकरण  ची स्थापना केली. एनएफआरएचे मुख्य उद्दीष्ट म्हणजे एनएफआरए नियम, 2018 अंतर्गत उच्च दर्जाचे लेखांकन आणि लेखापरीक्षण मानक स्थापित करून कंपन्या व कॉर्पोरेट संस्थांनी आणि लेखापरीक्षकाने सादर केलेल्या कामाची प्रभावी देखरेख करून शासित कंपन्या किंवा कॉर्पोरेटशी संबंधित गुंतवणूकदार, धनको आणि इतरांच्या हिताचे व हितसंबंधांचे रक्षण करणे.
सल्लामसलत पत्राविषयी
विविध हितधारकांच्या दृष्टिकोनातून उपलब्ध माहिती एनएफआरए ला देण्यासाठी एनएफआरएने तांत्रिक सल्लागार समितीची  स्थापना केली आहे. एनएफआरएच्या हितधारकांशी असलेल्या संबंधांबद्दल जाणून घेण्यासाठी टीएसईने सल्लामसलत उपक्रम सुरु केला आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
मंत्रिमंडळ
आपत्तींचा धोका कमी करणे आणि व्यवस्थापन विषयक, भारत आणि इटली यांच्यात झालेल्या सामंजस्य कराराला केंद्रीय मंत्रिमंडळाची मंजूरी
नवी दिल्ली, 15 सप्टेंबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, राष्ट्रीय आपत्ती व्यवस्थापन प्राधिकरण  आणि इटलीतील नागरी संरक्षण विभागादरम्यान झालेल्या, आपत्तींचा धोका कमी करणे आणि व्यवस्थापन विषयक सामंजस्य कारारविषयी माहिती देण्यात आली.
करारचे लाभः
आपत्तींचा धोका कमी करणे आणि व्यवस्थापन विषयक सहकार्याबाबत झालेल्या या करारावर, भारतातर्फे, एनडीएमए आणि इटलीतर्फे, नागरी संरक्षण विभागाच्या प्रतिनिधींनी स्वाक्षऱ्या केल्या.
या सामंजस्य करारामुळे, एक अशी प्रणाली विकसित केली जाईल, ज्यामुळे भारत आणि इटली या दोन्ही देशांना नैसर्गिक आपत्ती व्यवस्थापनात मदत मिळू शकेल. आपत्तींचा धोका असलेल्या भागात बचावाची तयारी, प्रतिसाद आणि क्षमता बांधणी यामुळे दोन्ही देशांना त्याचा लाभ मिळेल.
या दोन्ही संस्थांदरम्यान, जून 2021 मध्ये सामंजस्य करार करण्यात आला होता.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
आंतरराष्ट्रीय योगदिनानिमित्त शिक्षण राज्यमंत्री संजय धोत्रे यांच्या हस्ते योगिक विज्ञानाच्या एनआयओएस पदविका अभ्यासक्रमाचे उद्घाटन
नवी दिल्ली, 21 जून 2021
केंद्रीय शिक्षण राज्यमंत्री संजय धोत्रे यांच्या हस्ते आज जागतिक योगदिनानिमित्त, मुक्तशिक्षणासाठीची राष्ट्रीय संस्था- एनआयओएस'च्या योगिक विज्ञानविषयक पदविका अभ्यासक्रमाचा शुभारंभ करण्यात आला. या अभ्यासक्रमाची माहिती देणाऱ्या साहित्याचे त्यांनी उद्घाटन केले. योगक्षेत्राविषयी शिक्षण घेण्यास उत्सुक असलेल्या विद्यार्थ्यांसाठी असा व्यावसायिक अभ्यासक्रम सुरु केल्याबद्दल त्यांनी एनआयओएसचे अभिनंदन केले.
योगाचे महत्व, विशेषतः कोविड काळातल्या त्याच्या उपयोगाविषयी बोलतांना संजय धोत्रे म्हणाले की योगाच्या वाढत्या लोकप्रियतेमुळे या क्षेत्रात रोजगाराच्या अनेक संधी उपलब्ध झाल्या आहे. योगिक विज्ञानविषयक आज सुरु झालेल्या पदविका अभ्यासक्रम पूर्ण करणारे लोक स्वतः रोजगार मिळवू शकतात आणि रोजगार देऊही शकतात. 21 जून हा दिवस आंतरराष्ट्रीय योग दिन म्हणून जाहीर होण्यासाठी पंतप्रधान नरेंद्र मोदी यांनी केलेल्या परिश्रमांचा त्यांनी उल्लेख केला. यावेळी.
एनआयओएस च्या अध्यक्षांनी देखील या पदविका अभ्यासक्रमाविषयी माहिती दिली. हा दोन वर्षांचा अभ्यासक्रम असून पहिल्या वर्षी पाच विषय आहेत. ज्यात, योगशिक्षण आणि प्रशिक्षण शिकवले जाईल. आणि दुसऱ्या वर्षी पाच विषयांद्वारे योगिक उपचार शिकवले जातील, असे त्यांनी सांगितले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109